rejauldu/bengali-wikipedia huggingface dataset:
মোহাম্মাদ জাকারিয়া আন্তর্জাতিক  কোরআন প্রতিযোগিতায় বারংবার বিজয়ী বাংলাদেশি কুরআন মুখস্তকারী। তিনি ২০১৪ সালে সর্বোচ্চ সুন্দর কোরআন তেলওয়াতকারী হিসেবে মিশরে আন্তর্জাতিক পবিত্র কোরআন পদক প্রাপ্ত হাফেজ। ২০১৫ সালে দুবাইয়ে অনুষ্ঠিত আন্তর্জাতিক কোরআন প্রতিযোগিতায় হিফজে তৃতীয় ও ক্বিরাতে প্রথম স্থান লাভ করেন।  প্রারম্ভিক জীবন মোহাম্মাদ জাকারিয়া ১ সেপ্টেম্বর ২০০২ সালে মানিকগঞ্জের হরিরামপুর উপজেলার ইসলামপুর গ্রামে তার নানা বাড়ীতে জন্মগ্রহণ করেন, তার দাদা বাড়ী ভোলা জেলার চরফ্যাশন উপজেলায়। তিনি মাত্র আড়াই বছরে পবিত্র কুরআনের ৩০ পারা মুখস্থ করতে সক্ষম হন, এবং ২০১১ সালে কাতারে অনুষ্ঠিত আন্তর্জাতিক কোরআন প্রতিযোগিতায় অংশগ্রহণ করে মাত্র ৯ বছর বয়সে  আন্তর্জাতিক স্বীকৃতি লাভ করেন।  শিক্ষা ও কর্মজীবন মোহাম্মাদ জাকারিয়া বর্তমানে আন্তর্জাতিক ইসলামী বিশ্ববিদ্যালয় চট্টগ্রাম -এ কুরআনিক বিজ্ঞান ও ইসলামি বিভাগে মাস্টার্সে অধ্যায়নরত আছেন। মোহাম্মদ জাকারিয়া  গুলশান সেন্ট্রাল মসজিদে খতমে তারাবি, এবং বায়তুল মোকাররম জাতীয় মসজিদে রমজানের শেষ দশকে ‘কিয়ামুল লাইল’-এর ইমামতি করে আসছেন,একই সঙ্গে তিনি ঢাকার যাত্রাবাড়ীতে অবস্থিত মাহাদু উলুমিল কুরআন মাদ্রাসায় পরিচালক হিসেবে দায়িত্ব পালন করছেন।  পুরস্কার ও সম্মাননা মোহাম্মাদ জাকারিয়া ২০১১ সালে কাতারে অনুষ্ঠিত ক্বিরাত প্রতিযোগিতায় চতুর্থ স্থান। ২০১৩ সালে জর্দানে আন্তর্জাতিক হিফজুল কোরআন প্রতিযোগিতায় তৃতীয় স্থান। ২০১৪ সালে মিশরে অনুষ্ঠিত আন্তর্জাতিক হিফজুল কোরআন প্রতিযোগিতায় প্রথম স্থান। ২০১৬ সালে কুয়েতে আন্তর্জাতিক হিফজুল কোরআন প্রতিযোগিতায় চতুর্থ স্থান অর্জন করে। একই বছর বাহরাইনে অনুষ্ঠিত আন্তর্জাতিক কুরআন প্রতিযোগিতায় হিফজ ও ক্বিরাতে প্রথম স্থান অর্জন করে। ২০১৭ সালে সুদানে আন্তর্জাতিক হিফজুল কোরআন প্রতিযোগিতায় হিফজ ও তাফসির বিভাগে ৪র্থ স্থান অর্জন করে। ২০১৯ সালে সৌদি আরবে অনুষ্ঠিত আন্তর্জাতিক হিফজুল কোরআন প্রতিযোগিতায় সান্ত্বনা পুরস্কার অর্জন করে। এছাড়াও তিনি বাংলাদেশের বিভিন্ন হিফজ ও ক্বিরাত প্রতিযোগীতায় সুনামের সাথে উত্তীর্ণ হন।২০২৩ সালে ইন্দোনেশিয়া কালিমানতানে অনুষ্ঠিত আন্তর্জাতিক হিফজুল কুরআন প্রতিযোগিতায়  দ্বিতীয় স্থান।  আরও দেখুন  ক্বারী নাজমুল হাসান   নাজমুস সাকিব  তথ্যসূত্র  বিষয়শ্রেণী:২০০২-এ জন্ম বিষয়শ্রেণী:মানিকগঞ্জ জেলার ব্যক্তি বিষয়শ্রেণী:বাংলাদেশী কুরআনের হাফেজ বিষয়শ্রেণী:আন্তর্জাতিক কুরআন তিলাওয়াত প্রতিযোগিতায় বিজয়ী বিষয়শ্রেণী:মারকাজুত তাহফিজ ইন্টারন্যাশনাল মাদ্রাসার প্রাক্তন শিক্ষার্থী বিষয়শ্রেণী:চরফ্যাশন উপজেলার ব্যক্তি
জাহানারা রব একজন বাংলাদেশি রাজনীতিবিদ এবং প্রথম জাতীয় সংসদের সংরক্ষিত মহিলা আসনের সাংসদ ছিলেন।  রাজনৈতিক জীবন জাহানার স্বামী শেখ মুজিবুর রহমানের সাথে রাজনীতি করতেন। তিনি বাংলাদেশ আওয়ামী লীগের রাজনীতির সাথে জড়িত ছিলেন। ১৯৭৩ সালে তার স্বামী আবদুর ব বগা মিয়ার মৃত্যুর পর তকে প্রথম জাতীয় সংসদে সংরক্ষিত মহিলা আসনের সাংসদ হিসেবে নির্বাচিত করা হয়। ১৯৭৩ থেকে ১৯৭৫ সাল পর্যন্ত তিনি পাবনা ও বগুড়া জেলা মহিলা আসনের সংসদ সদস্য ছিলেন।  ব্যক্তিগত জীবন জাহানারা রবের স্বামী আবদুর রব বগা মিয়া পাবনার সাবেক সংসদ। বগা মিয়া ১৯৭৩ সালের ২৫ ফেব্রুয়ারি তিনি সড়ক দুর্ঘটনায় নিহত হন। তাদের এক ছেলে এবং ৭ জন কন্যা সন্তান রয়েছে। ২০১৪ সালের ২৯ সেপ্টেম্বর ৮৫ বছর বয়সে জাহানারা মৃত্যুবরণ করেন।  তথ্যসূত্র  বিষয়শ্রেণী:২০১৪-এ মৃত্যু বিষয়শ্রেণী:রাজনীতিতে বাংলাদেশী নারী বিষয়শ্রেণী:প্রথম জাতীয় সংসদ সদস্য বিষয়শ্রেণী:বাংলাদেশ আওয়ামী লীগের সাবেক রাজনীতিবিদ বিষয়শ্রেণী:পাবনা জেলার ব্যক্তি বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:জাতীয় সংসদের মহিলা সদস্য বিষয়শ্রেণী:২০শ শতাব্দীর বাংলাদেশী নারী রাজনীতিবিদ বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:১ম জাতীয় সংসদের সংরক্ষিত মহিলা আসনের সদস্য
শ্রীশচন্দ্র বিদ্যারত্ন ঊনবিংশ শতকের একজন বাঙালি সমাজ সংস্কারক এবং ঈশ্বরচন্দ্র বিদ্যাসাগরের সহযোগী ছিলেন। শ্রীশচন্দ্র কলকাতার সংস্কৃত কলেজে অধ্যয়ন করে 'বিদ্যারত্ন' উপাধি পান এবং ১৮৫৬ খ্রিস্টাব্দে প্রথম "বিধবা বিবাহ" করে ঈশ্বরচন্দ্র বিদ্যাসাগরের প্রচেষ্টায় প্রবর্তিত বিধবা বিবাহ আইন সামাজিক ক্ষেত্রে প্রচলন করেন।ঘোষ, বিনয়, "পশ্চিমবঙ্গের সংস্কৃতি", তৃতীয় খন্ড, প্রথম সংস্করণ, প্রকাশ ভবন, পৃষ্ঠা: ২১০  পরিচয় শ্রীশচন্দ্র বিদ্যারত্ন  অবিভক্ত চব্বিশ পরগনা জেলার  প্রাচীন কুশদহ পরগনার গোবরডাঙ্গা খাঁটুরার বাসিন্দা ছিলেন। তাঁর পিতা ছিলেন খ্যাতনামা কথক রামধন তর্কবাগীশ এবং দাদা গণেশচন্দ্র। শ্রীশচন্দ্র সংস্কৃত কলেজের অধ্যাপক ছিলেন। শ্রীশচন্দ্র প্রতিষ্ঠিত খাঁটুরার বামোড়-তীরের ঘাট ও পোড়ামাটির ভাস্কর্যের দুটি শিবমন্দির এখনো বিদ্যমান। শ্রীশচন্দ্র প্রথমে সংস্কৃত কলেজের অ্যাসিস্টেন্ট সেক্রেটারির পদে নিযুক্ত ছিলেন, পরে ঐ বিদ্যালয়ের সাহিত্যশাস্ত্রের অধ্যাপক হন। তিনি একসময় বঁনগার ডেপুটি ম্যাজিস্টেট পদে উন্নিত হয়েছিলেন। ১৮৭০ সালে গোবরডাঙা পুরসভা স্থাপিত হলে প্রথম পুরপিতা হন তিনি। বিধবা বিবাহ করার পর শ্রীশচন্দ্র বিদ্যারত্নকে অনেক সামাজিক প্রতিকূলতার মধ্য দিয়ে যেতে হয়েছিল।  বিধবা বিবাহ ১৮৫৬ খ্রিস্টাব্দে ঈশ্বরচন্দ্র বিদ্যাসাগরের উদ্যোগে বিধবা বিবাহ আইন সরকারি অনুমোদন লাভ করে। তারপর শ্রীশচন্দ্র প্রচলিত সামাজিক প্রথা অগ্রাহ্য করে সর্বপ্রথম বিধবা বিবাহ করতে এগিয়ে আসেন । ৭ই ডিসেম্বর ১৮৫৬ খ্রিস্টাব্দে কলকাতায় রাজকৃষ্ণ বন্দ্যোপাধ্যায়ের সুকিয়া স্ট্রীটের বাড়িতে বিদ্যাসাগর, রমাপ্রসাদ রায়, নীলকমল মুখোপাধ্যায়, কালীপ্রসন্ন সিংহ, প্যারীচাঁদ মিত্র, রামগোপাল ঘোষ প্রমুখ ব্যক্তিদের উপস্থিতিতে বর্ধমানের বাল‍্য‍-বিধবা কালীমতীকে তিনি বিবাহ করেন। রক্ষণশীল হিন্দু সমাজের পক্ষ থেকে এই বিবাহ পণ্ড করার চেষ্টা হলেও পুলিস প্রহরা থাকায় কোন গণ্ডগোল ঘটেনি। এই বিবাহের অধিকাংশ ব্যয়ভার বিদ্যাসাগর বহন করেছিলেন।   তথ্যসূত্র   বিষয়শ্রেণী:বাঙালি সমাজ সংস্কারক বিষয়শ্রেণী:ভারতীয় সংস্কৃত পণ্ডিত
বালিপাড়া বাংলাদেশের পিরোজপুর জেলার অন্তর্গত ইন্দুরকানী উপজেলার একটি ইউনিয়ন।   আয়তন  বালিপাড়া ইউনিয়নের আয়তন ৯,৩৫৯ একর।   প্রশাসনিক কাঠামো  বালিপাড়া ইউনিয়ন ইন্দুরকানী উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম ইন্দুরকানী থানার আওতাধীন। এটি জাতীয় সংসদের ১২৮নং নির্বাচনী এলাকা পিরোজপুর-২ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী বালিপাড়া ইউনিয়নের মোট জনসংখ্যা ৩০,৩৯৯ জন। এর মধ্যে পুরুষ ১৪,৯৬৩ জন এবং মহিলা ১৫,৪৩৬ জন। মোট পরিবার ৬,৫২৮টি।   শিক্ষা  ২০১১ সালের আদমশুমারি অনুযায়ী বালিপাড়া ইউনিয়নের সাক্ষরতার হার ৫৭.১%।   জনপ্রতিনিধি   বর্তমান চেয়ারম্যান: মোহাম্মদ কবির হোসেন  +চেয়ারম্যানগণের তালিকাক্রমিকচেয়ারম্যানগণের নামমেয়াদকাল০১মৌলানা মুনসুর আলী হাওলাদার১৯৫৪-১৯৭৭০২ আব্দুস সোবাহান১৯৭৭-১৯৮৪০৩মোহাম্মদ মতিউর রহমান চুন্নু১৯৮৪-১৯৮৮০৪১৯৮৮-১৯৯২০৫আব্দুস সোবাহান১৯৯২-১৯৯৮০৬মোহাম্মদ মশিউর রহমান মঞ্জু১৯৯৮-২০১০০৭মোহাম্মদ কবির হোসেন২০১৬-বর্তমান   আরও দেখুন   ইন্দুরকানী উপজেলা  ইন্দুরকানী থানা  পিরোজপুর জেলা   তথ্যসূত্র    বহিঃসংযোগ   বিষয়শ্রেণী:ইন্দুরকানী উপজেলার ইউনিয়ন
হেলেন কুইন একজন অস্ট্রেলীয় বংশোদ্ভূত কণা পদার্থবিজ্ঞানী।   জীবনী  কুইন স্ট্যানফোর্ড বিশ্ববিদ্যালয় থেকে ১৯৬৩ সালে বিএস, ১৯৬৪ সালে এমএস এবং ১৯৬৭ সালে পিএইচডি ডিগ্রি অর্জন করেন। তিনি হার্ভার্ড বিশ্ববিদ্যালয় এ ১৯৭২ সালে সহকারী অধ্যাপক পদে যোগদান করেন এবং ১৯৭৬ সালে সহযোগী অধ্যাপক পদে উন্নীত হন। http://www.physics.ucla.edu/~cwp/Phase2/Quinn,_Helen_R.@861234567.html   তথ্যসূত্র   বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:হার্ভার্ড বিশ্ববিদ্যালয়ের শিক্ষক বিষয়শ্রেণী:সাকুরাই প্রাইজ বিজয়ী বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:অস্ট্রেলীয় পদার্থবিজ্ঞানী বিষয়শ্রেণী:কণা পদার্থবিজ্ঞানী বিষয়শ্রেণী:১৯৪৩-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:২০শ শতাব্দীর মার্কিন পদার্থবিজ্ঞানী বিষয়শ্রেণী:২১শ শতাব্দীর মার্কিন নারী বিজ্ঞানী বিষয়শ্রেণী:২০শ শতাব্দীর মার্কিন নারী বিজ্ঞানী বিষয়শ্রেণী:মার্কিন ফিলোসফিক্যাল সোসাইটির সদস্য বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
সৈয়দা নার্গিস আলী বাংলাদেশের খুলনা জেলার রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।   প্রাথমিক জীবন  সৈয়দা নার্গিস আলী খুলনা জেলায় জন্মগ্রহণ করেন।   রাজনৈতিক জীবন  সৈয়দা নার্গিস আলী জাতীয়তাবাদী মহিলা দলের সাবেক সভানেত্রী। তিনি অষ্টম জাতীয় সংসদের মহিলা আসন ২৮ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:খুলনা জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:২০শ শতাব্দীর বাংলাদেশী নারী রাজনীতিবিদ বিষয়শ্রেণী:২১শ শতাব্দীর বাংলাদেশী নারী রাজনীতিবিদ
নোয়াখালী-১৪ আসন ছিল বাংলাদেশের জাতীয় সংসদের নির্বাচনী এলাকার একটি। এটি নোয়াখালী জেলায় অবস্থিত জাতীয় সংসদের আসন ছিল।   সীমানা    ইতিহাস  নোয়াখালী-১৪ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩মোঃ আমিরুল ইসলাম কামালবাংলাদেশ আওয়ামী লীগ১৯৭৯আমিরুল ইসলাম কালামবাংলাদেশ জাতীয়তাবাদী দলআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"   বিষয়শ্রেণী:নোয়াখালী জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৮৪-এ বিলুপ্ত
গারোথ () ভারতের মধ্য প্রদেশ রাজ্যের মান্দসৌর জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে গারোথ শহরের জনসংখ্যা হল ১৪,৫৬৮ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৩%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে গারোথ এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
আলী ফাদাভি ( ফার্সি علی فدوی ) একজন ইরানি সামরিক কর্মকর্তা যিনি ২০১৮ সালে ইসলামিক বিপ্লবী গার্ড কর্পসের ডেপুটি কমান্ডার-ইন-চিফ নিযুক্ত হন। ইরানের ইসলামি বিপ্লবী রক্ষীবাহিনীর (আইআরজিসি) উপ প্রধান হিসেবে দায়িত্ব পালন করছেন তিনি।   প্রাথমিক জীবন এবং শিক্ষা  তিনি ১৯৬১ সালে জন্মগ্রহণ করেন  ফাদাভি ইস্ফাহান ইউনিভার্সিটি অফ টেকনোলজিতে অধ্যয়ন করেন, যেখানে তিনি বিএসসি অর্জন করেন। বৈদ্যুতিক প্রকৌশলে এবং কৌশলগত ব্যবস্থাপনায় এমএস।    সামরিক পেশা  ফাদাভি ১৯৮৩ সালে আইআরজিসি-তে যোগদান করেন এবং ইরান-ইরাক যুদ্ধের একজন অভিজ্ঞ। Boroujerdi, Mehrzad; Rahimkhani, Kourosh (2018).  তিনি কুদস বাহিনীতে কাজ করেছেন এবং "সংবেদনশীল বুদ্ধিমত্তা" পদে অধিষ্ঠিত হয়েছেন। "زندگی نامه سردار فدوی و سردار نقدی".  তিনি ইরান-ইরাক যুদ্ধের সময় যুদ্ধ দেখেছিলেন। তার কর্মজীবনের মধ্যে রয়েছে যথাক্রমে নাজাফ, নূহ এবং হামজেহ সৈয়দ ওল-শোহাদা সদর দফতরের গোয়েন্দা প্রধান, আইআরজিসিএন-এর গোয়েন্দা প্রধান এবং খাতেমোলানবিয়া সদর দফতরের গোয়েন্দা প্রধান হিসাবে গোয়েন্দা দায়িত্ব। ফাদাভি আইআরজিসিএন ১ম নৌ জেলা কমান্ডার হিসেবেও কাজ করেছেন। ১৯৯৭ থেকে ২০১০ সাল পর্যন্ত, তিনি IRGC নৌবাহিনীর ডেপুটি কমান্ডার ছিলেন  এবং পরবর্তীতে মে ২০১০ থেকে ২৩ আগস্ট ২০১৮ পর্যন্ত শাখাটির নেতৃত্ব দেন  ২৩ আগস্ট ২০১৮-এ, তিনি জামালাদিন আবেরউমান্ডের স্থলাভিষিক্ত হয়ে আইআরজিসি কো-অর্ডিনেটর ডেপুটি পদে নিযুক্ত হন।    পুরস্কার  ফেব্রুয়ারী ২০১৬ সালে, ফাদাভি এবং ইসলামিক রেভল্যুশনারি গার্ড কর্পসের অন্যান্য কমান্ডারদের সাথে পারস্য উপসাগরে ১২ জানুয়ারী, ২০১৬-এ মার্কিন যুক্তরাষ্ট্রের নৌবাহিনীর নাবিকদের গ্রেপ্তার করার জন্য ফাথ পুরস্কার পান তিনি।[ উদ্ধৃতি প্রয়োজন ]   তথ্যসূত্র    অ্যাডাম ক্রেডো। "ইরান মার্কিন নৌবাহিনীকে ধ্বংস করার প্রতিশ্রুতি দিয়েছে" ওয়াশিংটন টাইমস । 2014-10-10। 2015-11-29 পুনরুদ্ধার করা হয়েছে।  দারেনি, আলী আকবর। "ইরান অ্যাডমিরাল: যুদ্ধের ক্ষেত্রে মার্কিন জাহাজগুলি লক্ষ্যবস্তু"। ইয়াহু নিউজ। 2014-05-06। 2015-11-29 পুনরুদ্ধার করা হয়েছে।   বহিঃসংযোগ    আলী ফাদাভির উপর তেহরান টাইমস নিবন্ধের তালিকা, প্রয়োজন অনুযায়ী আপডেট করা হয়েছে।  বিষয়শ্রেণী:জীবিত ব্যক্তি বিষয়শ্রেণী:১৯৬১-এ জন্ম বিষয়শ্রেণী:ইসলামি বিপ্লবী রক্ষীবাহিনীর ব্রিগেডিয়ার জেনারেল বিষয়শ্রেণী:ইরানি কমোডর বিষয়শ্রেণী:ইরান-ইরাক যুদ্ধে ইসলামি বিপ্লবী রক্ষীবাহিনীর কর্মী বিষয়শ্রেণী:অর্ডার অফ ফাতাহ প্রাপক
দ্য শার্ড, একটি ৯৫ তলা সু-উচ্চ আকাশচুম্বী ভবন, লন্ডনের সাউথওয়ার্কে অবস্থিত ভবনটির  নকশা করেন ইতালীয় স্থপতি রেনজো পিয়ানো, যা শার্ড কোয়ার্টার উন্নয়নের অংশ হিসাবে কাজ করে। ভবনটি কাঁচের শার্ড, শার্ড লন্ডন ব্রিজ এবং লন্ডন ব্রিজ টাওয়ার  হিসাবে পরিচিত। ৩০৯.৬ মিটার (১,০১৬ ফুট) উঁচু দ্য শার্ড হ'ল যুক্তরাজ্যের সবচেয়ে উঁচু ভবন, ইউরোপীয় ইউনিয়নের উচ্চতম ভবন এবং ইউরোপের ষষ্ঠ-উচ্চতম ভব। এটি এমিলি মুর ট্রান্সমিশন স্টেশনের কংক্রিট টাওয়ারের পরে যুক্তরাজ্যের দ্বিতীয় সর্বোচ্চ-স্থিতিশীল কাঠামো বা স্থাপনা। এটি ১৯৭৫ সালে একই স্থানে নির্মিত ২৪-তলা দাপ্তরিক ব্লক সাউথওয়ার্ক টাওয়ারকে প্রতিস্থাপন করে।  দ্য শার্ডের নির্মাণ কাজ শুরু হয় মার্চ ২০০৯ সালে; এটি ৩০ মার্চ ২০১২ সালে শীর্ষে পৌছায় এবং ৫ জুলাই ২০১২ সালে এটি উদ্বোধন করা হয়। ব্যবহারিক সমাপ্তি নভেম্বর ২০১২ এ অর্জন করে। টাওয়ারটির ব্যক্তিগতভাবে পরিচালিত পর্যবেক্ষণ ডেক, দ্য শার্ড থেকে দ্য ভিউ, ১ ফেব্রুয়ারি ২০১৩ সালে জনসাধারণের জন্য উন্মুক্ত করা হয়। কাঁচে পিরামিড টাওয়ারটিতে ৭২ টি বাসযোগ্য মেঝে রয়েছে, যার একটি দৃশ্য গ্যালারী এবং মুক্ত-বায়ু পর্যবেক্ষণ ডেক ২৪৪ মিটার (৮০১ ফুট) এর উচ্চতায় রয়েছে। দ্য শার্ডেটি এলবিকিউ লিমিটেডের পক্ষে সেলার প্রোপার্টি গ্রুপ দ্বারা নির্মাণ করা হয় এবং এর যৌথ মালিকানায়  রয়েছে সেলার  প্রপার্টি (৫%) এবং কাতার (৯৯%)। The Shard is managed by Real Estate Management (UK) Limited on behalf of the owners. মালিকদের পক্ষ থেকে রিয়েল এস্টেট ম্যানেজমেন্ট (ইউকে) লিমিটেড দ্বারা দ্য শার্ড পরিচালনা করা হয়।  তথ্যসূত্র   পাদটীকাসমূহ   বহিঃসংযোগ  বিষয়শ্রেণী:লন্ডনের দাপ্তরিক ভবন
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল।  — তানভির • ১০:০৭, ১৯ অক্টোবর ২০২২ (ইউটিসি) ঝুলনপোল বায়তুশ শরফ দাখিল মাদ্রাসা   – (অপসারণের প্রস্তাবনা দেখুনলগ দেখুন) () নিবন্ধে কোন তথ্যই নেই, গুগল করেও তাৎপর্য কোন প্রচার খুঁজে পাওয়া যাচ্ছেনা, দাখিল মাদ্রাসা বা মাধ্যমিক বিদ্যালয় সমতুল্য বলে স্বয়ংক্রিয়ভাবে উল্লেখযোগ্য নয়। Deloar Akram (আলাপ • অবদান • লগ) ১৫:০০, ১৪ অক্টোবর ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
রাজাভাতখাওয়া রেলওয়ে স্টেশন  ভারতের পশ্চিমবঙ্গ রাজ্যের ডোয়ার্স অঞ্চলে অবস্থিত রাজাভাতখাওয়া শহরে পরিসেবা প্রদানকারী একটি রেলওয়ে স্টেশন। স্টেশনটি আলিপুরদুয়ার রেলওয়ে বিভাগের উত্তর- পূর্ব সীমান্ত রেলওয়ে জোনের নিউ জলপাইগুড়ি-আলিপুরদুয়ার-সমুকতলা রোড লাইনে অবস্থিত। নিউ জলপাইগুড়ি আলিপুরদুয়ার ট্যুরিস্ট ভিস্তাডোম স্পেশাল , শিলিগুড়ি-আলিপুরদুয়ার ইন্টারসিটি এক্সপ্রেস  ইত্যাদির মতো প্রধান ট্রেনগুলি এই স্টেশন থেকে চলাচল করে।   তথ্যসূত্র   বিষয়শ্রেণী:আলিপুরদুয়ার জেলার রেলওয়ে স্টেশন বিষয়শ্রেণী:আলিপুরদুয়ার রেলওয়ে বিভাগ বিষয়শ্রেণী:পশ্চিমবঙ্গের রেলওয়ে স্টেশন
দুর্যোগ ব্যবস্থাপনা অধিদপ্তর  ২০১২ সালে দুর্যোগ ব্যবস্থাপনা ও ত্রাণ মন্ত্রনালয়ের অধীনে প্রতিষ্ঠিত একটি সরকারী বিভাগ। দুর্যোগের ঝুঁকি হ্রাস করার কর্মসূচি গ্রহণ, কোন দুর্যোগে দক্ষতার সাথে সাড়া দান এবং দুর্যোগের ঝুঁকি ব্যবস্থাপনার সাথে সংশ্লিষ্ট সংস্থা সমূহের মধ্যে সমন্বয় সাধনে দুর্যোগ ব্যবস্থাপনা ও ত্রাণ মন্ত্রণালয়কে সার্বিকভাবে সহায়তা প্রদান করার লক্ষ্যে এটি প্রতিষ্ঠিত হয়। এর সদর দপ্তর ঢাকা, বাংলাদেশ-এ অবস্থিত।   ইতিহাস  ২০১২ সালে বাংলাদেশ আওয়ামী লীগ নেতৃত্বাধীন সরকার দুর্যোগ ব্যবস্থাপনা অধিদপ্তর প্রতিষ্ঠা করে। বাংলাদেশের সংসদে “দুর্যোগ ব্যবস্থাপনা আইন, ২০১২” পাসের মাধ্যমে এই অধিদপ্তর গঠিত হয়।   তথ্যসূত্র   বিষয়শ্রেণী:ঢাকা ভিত্তিক সংগঠন বিষয়শ্রেণী:২০১২-এ বাংলাদেশে প্রতিষ্ঠিত বিষয়শ্রেণী:বাংলাদেশ সরকারের অধিদপ্তর বিষয়শ্রেণী:বাংলাদেশের সরকারি সংস্থা বিষয়শ্রেণী:২০১২-এ প্রতিষ্ঠিত সরকারি সংস্থা
অক্ষিতা মুদ্গল একজন ভারতীয় অভিনেত্রী যিনি সনি এন্টারটেইনমেন্ট টেলিভিশনের ধারাবাহিক অনুষ্ঠান ইশক পার জোর নাহি -তে ইশকি চরিত্রে অভিনয়ের জন্য সুপরিচিত।   জীবনের প্রথমার্ধ  অক্ষিতা মুদ্গল ৯ জুলাই ২০০২ সালে উত্তর প্রদেশের আগ্রায় জন্মগ্রহণ করেন।  অভিনয়ের পাশাপাশি তিনি একজন পেশাদার নৃত্যশিল্পী।    কর্মজীবন  ১০ বছর বয়সে, অক্ষিতা তার শহর আগ্রা থেকে মুম্বাই আসেন এবং জি টিভির জনপ্রিয় বিনোদনমূলক নৃত্যানুষ্ঠান ডিআইডি লিটল মাস্টার্স সিজন ২- এ প্রতিযোগী হিসাবে যোগ দেন। এরপর তিনি বিভিন্ন জায়গা থেকে অভিনয়ের প্রস্তাব পেতে শুরু করেন। তিনি ক্রাইম পেট্রোলের একটি পর্বে অভিনয়ের মাধ্যমে টেলিভিশন জগতে আত্মপ্রকাশ করেন এবং পরে তিনি ক্রাইম পেট্রোলের ৫০ টিরও বেশি পর্বে অভিনয় করেছিলেন। এরপর ২০১৪ সালে তিনি একটি কন্নড় ছবি উগ্রাম -এ অভিনয় করার সুযোগ পান। তিনি ২০১৫ সালের বিন্দাস টিভির অনুষ্ঠান জিন্দেগি উইন্স- এ একটি চরিত্রে অভিনয় করেন। অক্ষিতা ২০১৫ সালে ইমরান হাশমি অভিনীত মিস্টার এক্স এবং অক্ষয় কুমার অভিনীত ব্রাদার্স ছবিতে শিশুশিল্পী হিসাবে অভিনয় করেছিলেন।   এরপর তিনি ২০১৭ সালের সনি টিভির অনুষ্ঠান ইয়ে মোহ মোহ কে ধাগে -তে অভিনয় করেন। ২০১৭ সালে অ্যান্ডটিভির ধারাবাহিক অনুষ্ঠান হাফ ম্যারেজ -এ তিনি অভিনয় করেন। পুনরায় ২০১৮ সালের অ্যান্ডটিভির অন্য ধারাবাহিক অনুষ্ঠান মিটেগি লক্স্মন রেখা -তে তিনি সহায়ক চরিত্রে অভিনয় করেন। ২০১৯ সালে, তিনি প্রথমবারের মতো সব টিভির অনুষ্ঠান ভাখরওয়াড়ি -তে প্রধান চরিত্রে অভিনয় করেন। কোভিড-১৯ মহামারীর কারণে অনুষ্ঠানটি ২০২০ সালে শেষ হয়ে যায়।[ তথ্যসূত্র প্রয়োজন ]  এরপর তিনি সনি টিভির জনপ্রিয় অনুষ্ঠান ইশ্ক পর জোর নহিতে ইশকি আহান মালহোত্রার চরিত্রে অভিনয় করেন।  এই ধারাবাহিকে তার সহ অভিনেতা পরম সিংয়ের সাথে তার রসায়ন ভক্ত এবং সমালোচক উভয়ের দ্বারাই অত্যন্ত প্রশংসিত হয়েছিল। পর্দার বাইরে তাদের বন্ধুত্ব তাদের ভক্তদের কাছে খুবই পছন্দের এবং তাদের ভক্তরা তাদের জুটিকে পরক্ষিতা বলে ডাকে।  ২০২১ সালের লায়ন্স গোল্ড অ্যাওয়ার্ডসে পরম এবং অক্ষিতা যথাক্রমে সেরা অভিনেতা (সমালোচক) এবং সেরা অভিনেত্রীর (সমালোচক) পুরস্কার পান।  প্রযোজনা সংস্থা এবং চ্যানেলের মধ্যে সৃজনশীল পার্থক্যের কারণে অনুষ্ঠানটি ২০২১ সালের ২০ আগস্ট তারিখে শেষ হয়।  এরপর তিনি অভিনেতা হিতেশ ভরদ্বাজের বিপরীতে জি টিভির ধারাবাহিক ইস মোড় সে যাতে হ্যায় -তে প্রধান চরিত্রে অভিনয় করেছেন।[ তথ্যসূত্র প্রয়োজন ]   চলচ্চিত্র তালিকা    টেলিভিশন  বছর সিরিয়াল ভূমিকা মন্তব্য রেফারেন্স ২০১২ ডিআইডি লি'ল মাস্টার্স সিজন ২ প্রতিযোগী২০১৭ ইয়ে মোহ মোহ কে ধাগে রসিকার মেয়ে  হাফ ম্যারেজ রেভা শর্মা ২০১৮ মিটেগি লক্স্মন রেখা কীর্তি ২০১৯–২০২০ ভাখরওয়াড়ি গায়ত্রী ঠক্কর গোখলে ২০২১ ইশক পর জোর নাহি ইশকি মালহোত্রা  ২০২১–২০২২ ইস মোড় সে জাতে হ্যায়  পরাগী পাঠক আইএএস  ২০২৩–২০২৪ তুলসীধাম কে লাড্ডু গোপাল  তুলসী   চলচ্চিত্র  বছর শিরোনাম ভূমিকা ভাষা মন্তব্য রেফারেন্স ২০১৪ উগ্রাম   কন্নড় চলচ্চিত্রে অভিষেক ২০১৫ মিঃ এক্স   হিন্দি ২০১৫ ব্রাদার্স   হিন্দি ২০২০ এক্সিট হিন্দি স্বল্পদৈর্ঘ্য চলচ্চিত্র ২০২১ এমএমওএফ – ৭০ এমএম মহিমা তেলুগু তেলুগু অভিষেক  তথ্যসূত্র  বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ভারতীয় টেলিভিশন উপস্থাপিকা বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:উত্তরপ্রদেশের অভিনয়শিল্পী বিষয়শ্রেণী:আগ্রার ব্যক্তি বিষয়শ্রেণী:জীবিত ব্যক্তি বিষয়শ্রেণী:২০০২-এ জন্ম
বার্নিং কাবাডি (জাপানি: 灼熱カバディ) হল একটি জাপানি কাবাডি মাঙ্গা যেটি হাজিমে মুসাশিনোর দ্বারা লিখিত। এই মাঙ্গাটি জুলাই ২০১৫ সাল থেকে শোগাকুকানের উরা সানডে ওয়েবসাইটে এবং মাঙ্গাওয়ান অ্যাপ্লিকেশনে প্রকাশিত হয়েছিল এবং ১৭ টি তাঙ্কোবন খন্ড সংগ্রহ করা হয়েছে। একটি এনিমে টেলিভিশন সিরিজ যেটি টিএমএস এন্টারটেইনমেন্ট দ্বারা উৎপাদিত সেটি ৩রা এপ্রিল থেকে টিভি টোকিও, টিভি ওসাকা, টিভি আইচি, এটি-এক্স চ্যানেলে সম্প্রচারিত হতে থাকে। এই এনিমেটি কাজুয়া ইশিকাওয়া দ্বারা পরিচালিত, ইউকো কাকিহারা দ্বারা লিখিত, মারি তাকাদা চরিত্র নকশাটি বানিয়েছেন, ডোমেরিকা অ্যানিমেশন উত্পাদনে সহযোগিতা করেছেন এবং কেন ইতো সাউন্ডট্র্যাক রচনা করেছেন। ক্রাঞ্চিরোল এই এনিমেটি এশিয়ার বাইরে লাইসেন্স করেছে এবং মিডিয়ালিঙ্ক দক্ষিণপূর্ব ও দক্ষিণ এশিয়াতে লাইসেন্স করেছে।   পর্ব তালিকা    চরিত্র    নোকিন উচ্চ বিদ্যালয়    তাতসুয়া হইগসি (宵越 竜哉)  মাসাতো ওজো (王城 正人)  সোমা আজেমাচি (畦道 相馬)  কেই ইউরা (井浦 慶)  কিওহেই মিসুমি (水澄 京平)  শিনজি ডাতে (伊達 真司)  নোবুতাকা বান (伴 伸賢)  রিউটা সেকি (関 隆太)  ইউকি হিতোমি (人見 祐希)   সৌওয়া উচ্চ বিদ্যালয়    আয়ুমু রোকুগেন (六弦 歩)  রেন তাকায়া (高谷 煉)  শিন্তারো কিজাাকি (木崎 新太郎)  ইয়ু এইকুরা (栄倉 祐)  দাইসুকে মুড়োয়া (室屋 大助)   সায়তামা কোয়ো উচ্চ বিদ্যালয়    মানাবু সাকুরা (佐倉 学)  হিরোমোতো উতো (右藤 大元)  তথ্যসূত্র  বহিঃসংযোগ অফিসিয়াল ওয়েব সাইট (জাপানি ভাষায়)  বিষয়শ্রেণী:অ্যানিমে বিষয়শ্রেণী:মাঙ্গা ধারাবাহিক বিষয়শ্রেণী:অ্যানিমে ধারাবাহিক বিষয়শ্রেণী:মাঙ্গা ভিত্তিক অ্যানিমে ধারাবাহিক বিষয়শ্রেণী:কাবাডি বিষয়শ্রেণী:শৌনেন মাঙ্গা বিষয়শ্রেণী:২০১৫-এর মাঙ্গা
দীর্ঘই পাল একজন ভারতীয়  অভিনেত্রী। আমার দূর্গা টেলিভিশন ধারাবাহিকে তিনি গুঞ্জন এবং মোহমায়া ওয়েব সিরিজে বৈশালী  চরিত্রে অভিনয় করেছেন। কাজ টিভি ধারাবাহিক ‘শ্বশুশবাড়ি জিন্দাবাদ’-কালার্স বাংলায় প্রচারিত। এতে তিনি তানিয়া চরিত্রে অভিনয় করেন। ‘ভানুমতীর খেল’-জি বাংলায় প্রচারিত।  আমার দূর্গা- জি বাংলায় প্রচারিত। এতে তিনি গুঞ্জন চরিত্রে অভিনয় করেন। বাঘবন্দি খেলা- জি বাংলায় প্রচারিত। ধুলোকণা- স্টার জলসায় প্রচারিত হচ্ছে। এতে তিনি ফুলঝুরির চরিত্রে অভিনয় করছেন। ওয়েব ধারাবাহিক মোহমায়া- হইচই ওটিটি প্ল্যাটফর্মে প্রচারিত। এতে তিনি বৈশালী চরিত্রে অভিনয় করেন।  তথ্যসূত্র   বহিঃসংযোগ       বিষয়শ্রেণী:জীবিত ব্যক্তি বিষয়শ্রেণী:বাঙালি টেলিভিশন অভিনেত্রী বিষয়শ্রেণী:ভারতীয় অভিনেত্রী বিষয়শ্রেণী:ভারতীয় টেলিভিশন অভিনেত্রী
ইংল্যান্ডের সংসদ এবং স্কটল্যান্ডের সংসদ উভয়ের দ্বারা অ্যাক্টস অফ ইউনিয়নের অনুমোদনের পর ১৭০৭ সালের মে মাসে গ্রেট ব্রিটেনের সংসদ গঠিত হয়। আইনগুলি ইউনিয়নের চুক্তিকে অনুমোদন করে যা গ্রেট ব্রিটেনের একটি নতুন একীভূত রাজ্য তৈরি করে এবং লন্ডন শহরের কাছে ওয়েস্টমিনস্টার প্রাসাদে ইংরেজ সংসদের প্রাক্তন গৃহে অবস্থিত গ্রেট ব্রিটেনের সংসদ তৈরি করে। এটি প্রায় এক শতাব্দী স্থায়ী হয়, যতক্ষণ না অ্যাক্টস অফ ইউনিয়ন ১৮০০ পৃথক ব্রিটিশ এবং আইরিশ সংসদগুলিকে যুক্তরাজ্যের একটি একক সংসদে ১৮০১ সালের ১ জানুয়ারি থেকে কার্যকর করে।   গঠনকারী দেশ অনুযায়ী সদস্যপদ  মনমাউথশায়ার (দুই সদস্য বিশিষ্ট একটি কাউন্টি নির্বাচনী এবং একটি একক সদস্য বরো নির্বাচনী এলাকা) এই টেবিলে ওয়েলসের অন্তর্ভুক্ত। এই সময়ের জন্য উত্স ইংল্যান্ডের কাউন্টি অন্তর্ভুক্ত হতে পারে.  সারণী ১: নির্বাচনী এলাকা এবং সদস্য, প্রকার এবং দেশ অনুযায়ী British Historical Facts 1760–1830, by Chris Cook and John Stevenson (The Macmillan Press 1980). দেশ        মোট সদস্য জনসংখ্যা (1700) এমপি প্রতি জনগণ 202 39 2 243 404 78 4 486 ৫.১ মিলিয়ন  ~10,500 13 13 0 26 13 14 0 27 400,000  ~21,000 15 30 0 45 15 30 0 45 ১ মিলিয়ন  ~22,000 230 82 2 314 432 122 4 558 6.5 মিলিয়ন ~12,000 সারণি ২: প্রতি নির্বাচনী আসনের সংখ্যা, ধরন এবং দেশ অনুযায়ী  দেশ বিসি × 1 BC×2 BC×4 CC×1 CC×2 UC×2 মোট সি 4 196 2 0 39 2 243 13 0 0 12 1 0 26 15 0 0 30 0 0 45 32 196 2 42 40 2 314   তথ্যসূত্র    বহিঃসংযোগ    সম্পর্কিত ইতিহাস  বিষয়শ্রেণী:বিলুপ্ত দ্বিকক্ষীয় আইনসভা বিষয়শ্রেণী:গ্রেট ব্রিটেনের সংসদ
জকিগঞ্জ সংবাদ বাংলাদেশের সিলেট জেলা থেকে  প্রকাশিত একটি সাপ্তাহিক সংবাদপত্র। এটি সিলেট জেলার জকিগঞ্জ উপজেলার প্রথম সরকার অনুমোদিত পত্রিকা। ২০১২ সালের ১১ জুন সিলেট জেলা প্রশাসকের কার্যালয় থেকে সরকারি অনুমোদন লাভের পর থেকে বাংলা ভাষায় প্রকাশিত হয়ে আসছে। পত্রিকাটির www.zakiganjsangbad.com নামে একটি অনলাইন পোর্টাল রয়েছে। জকিগঞ্জ সংবাদ সিলেটের স্থানীয় সংবাদ প্রদান করে। এটি সিলেটের জকিগঞ্জ উপজেলার একটি জনপ্রিয় সংবাদপত্র হিসাবে বিবেচিত।  জকিগঞ্জ সংবাদ  ধরণ: সাপ্তাহিক সংবাদপত্র  ফরম্যাট : ট্যাবলওয়েট  প্রতিষ্ঠাতা : রহমত আলী হেলালী  প্রকাশক: শরীফ মোহাম্মদ হুসেইন চৌধুরী তারেক  সম্পাদক : শরীফ মোহাম্মদ হুসেইন চৌধুরী তারেক  ভাষা: বাংলা  প্রতিষ্ঠাকাল: ১১ জুন ২০১২ খ্রিস্টাব্দ  কার্যালয়: বাসা নং-১৮, রোড নং-৯এ, ব্লক-গার্ডেনিয়া, শাহপরাণ (রহ.) উপশহর, থানা-শাহপরাণ, সিলেট সিটি কর্পোরেশন    তথ্যসূত্র